  

7ος Πανελλήνιος Διαγωνισμός Δημιουργικής Γραφής στην Αγγλική Γλώσσα

7th National Creative Writing Competition for Middle School Students

Το τμήμα Αγγλικών Σπουδών του Κολεγίου «ΔΕΛΑΣΑΛ» προκηρύσσει, για τη σχολική χρονιά 2023- 2024, έναν διαγωνισμό δημιουργικής γραφής για μαθητές Γυμνασίου με θέμα:

**“*The trip not taken…*”**

# ΠΑΙΔΑΓΩΓΙΚΟΙ ΣΤΟΧΟΙ

Οι μαθητές που συμμετέχουν αγαπούν την αγγλική γλώσσα και ενθαρρύνονται να:

* καλλιεργήσουν αυτοπεποίθηση και δεξιότητες στο γραπτό λόγο
* εξασκηθούν σε διάφορους τύπους του γραπτού λόγου όπως ιστορία και ποίημα
* αναδείξουν τη δημιουργικότητα, τη φαντασία και την κριτική σκέψη τους με σκοπό να ενισχυθεί το μαθησιακό τους ενδιαφέρον για την αγγλική γλώσσα
* καλλιεργήσουν πρότυπα συμπεριφοράς αλλά και δεξιότητες που συμβάλλουν στην ολόπλευρη ανάπτυξη της προσωπικότητας τους.

**ΓΝΩΣΤΙΚΟ ΕΠΙΠΕΔΟ**: Β1-Β2 (Α’, Β’ και Γ’ τάξη Γυμνασίου)

**ΠΕΡΙΟΧΗ:** Όλη η Ελλάδα (Γυμνάσια)/ Ελληνικά σχολεία του εξωτερικού (Γυμνάσια)

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ/ΣΥΜΜΕΤΟΧΩΝ:** 30 Νοεμβρίου 2023 - 30 Ιανουαρίου 2024

**ΚΑΤΗΓΟΡΙΕΣ:** 2 (ποίημα, ιστορία)

# ΟΡΙΟ ΛΕΞΕΩΝ ΑΝΑ ΚΑΤΗΓΟΡΙΑ:

|  |  |  |
| --- | --- | --- |
| **Κατηγορία** | **Ποίημα/poem** | **Ιστορία/short story** |
| **Όριο Λέξεων** | χωρίς όριο | 800-1500 |

**ΑΡΙΘΜΟΣ ΣΥΜΜΕΤΟΧΩΝ ΑΝΑ ΣΧΟΛΕΙΟ:** το κάθε σχολείο δικαιούται να συμμετάσχει με 1-10 συμμετοχές/έργα, ανεξαρτήτως τάξης και λογοτεχνικής κατηγορίας.

**ΑΡΙΘΜΟΣ ΝΙΚΗΤΩΝ:** 3 σε κάθε κατηγορία

**ΒΡΑΒΕΙΑ:** 6 (3x2= 6) (2 tablets για την πρώτη θέση και 4 ηχεία bluetooth για την δεύτερη και τρίτη θέση αντίστοιχα).

**ΠΕΡΙΓΡΑΦΗ:** Γράψε ένα ποίημα ή μια ιστορία πάνω στο θέμα: **“The trip not taken…”**

**ΒΑΘΜΟΛΟΓΗΣΗ:** κλίμακα του 20

Σε κάθε κατηγορία υπάρχουν 5 κριτήρια αξιολόγησης που βαθμολογούνται με 1-4 μονάδες. Το πρώτο κριτήριο αφορά τη συγκεκριμένη κατηγορία και τα άλλα τέσσερα είναι κοινά

|  |  |  |
| --- | --- | --- |
| **ΚΑΤΗΓΟΡΙΑ/*Category*** | **ΚΡΙΤΗΡΙΑ ΑΝΑ ΚΑΤΗΓΟΡΙΑ/*****Specific criteria*** | **ΚΟΙΝΑ ΚΡΙΤΗΡΙΑ*****Criteria for all categories*** |
| **ΠΟΙΗΜΑ/*poem*** | * Rhythm and poetic devices (imagery, simile, metaphor, rhyme, symbolism, personification)

**1-4 points** | * Creativity/ Originality
* Organization/structure
* Language and style
* Use of conventions

**1-4 points** |
| **ΙΣΤΟΡΙΑ/*short story*** | * Key elements (plot, setting, characters, details

and development)**1-4 points** | * Creativity/ Originality
* Organization/structure
* Language and style
* Use of conventions

**1-4 points** |

\*Συστήνεται από τους κριτές οι συμμετοχές να αποτελούν έργο αποκλειστικά των ίδιων των παιδιών.

\*Η τήρηση του ορίου των λέξεων θα συνυπολογιστεί από τους κριτές.

\*Όλα τα έργα θα προωθηθούν στους κριτές με σειριακό αριθμό, έτσι ώστε να διασφαλιστεί η διαφάνεια των αποτελεσμάτων.

\*Όλες οι συμμετοχές είναι οριστικές, όπως ακριβώς και οι αποφάσεις των κριτών.

# ΔΕΣΜΕΥΣΕΙΣ:

1. **Καμία οικονομική υποχρέωση δεν επιβαρύνει τους συμμετέχοντες μαθητές.**
2. **Η συμμετοχή των μαθητών/μαθητριών είναι προαιρετική.**
3. **Για τη συμμετοχή στον διαγωνισμό απαιτείται η σύμφωνη γνώμη των γονέων / κηδεμόνων των μαθητών/ μαθητριών.**
4. **Ο 7ος Διαγωνισμός Δημιουργικής Γραφής στα Αγγλικά δεν σχετίζεται με εμπορικούς ή άλλους διαφημιστικούς σκοπούς.**
5. **Ο φορέας διοργάνωσης του διαγωνισμού δεσμεύεται να διασφαλίσει τα προσωπικά δεδομένα και τα πνευματικά δικαιώματα των δημιουργών όπως αυτά ορίζονται από την Ελληνική και Ευρωπαϊκή Νομοθεσία.**
6. **Ο φορέας διοργάνωσης του διαγωνισμού δεσμεύεται ότι δεν θα προκύψουν έσοδα για κανέναν εμπλεκόμενο (φορέα ή άτομο) από τα υποβληθέντα έργα με εμπορία ή διαφήμιση και ότι η χρήση των έργων θα γίνει μόνο για εκπαιδευτικούς σκοπούς.**
7. **Ο φορέας διοργάνωσης του διαγωνισμού διατηρεί το δικαίωμα να δημοσιεύσει ανώνυμα τα έργα που θα διακριθούν, αφού πρώτα διασφαλίσει την ενυπόγραφη έγκριση (Υπεύθυνη Δήλωση) από τον/την ασκούντα/ασκούσα την επιμέλεια του μαθητή/τριας.**